на тези стоки с произход от Норвегия се разрешава само в рамките на безмитна квота. За вноса, който надхвърля тази безмитна квота, трябва да се заплаща мито.
 (5)
 Освен това в споразумението под формата на размяна на писма се определя, че ако тарифната квота не е изчерпана до 31 октомври на дадена година, въпросните продукти ще получат неограничен безмитен достъп до Съюза от 1 януари до 31 декември на следващата година.
 (6)
 Годишната квота за 2020 г. за въпросните продукти, открита с Регламент за изпълнение (ЕС) 2019/2154 (7) на Комисията, не е била изчерпана към 31 октомври 2020 г. В Регламент за изпълнение (ЕС) 2020/2122 на Комисията (8) съответно е предвидено, че режимът по отношение на митата, определен в Споразумението под формата на размяна на писма, не се прилага за вноса в Съюза от 1 януари до 31 декември 2021 г., като по този начин засегнатите стоки получават неограничен безмитен достъп до Съюза.
 (7)
 Споразумението под формата на размяна на писма изисква за 2022 г. отново да бъде открита безмитната квота за тези води и напитки. Последната годишна квота за посочените продукти беше открита за 2020 г. с Регламент за изпълнение (ЕС) 2019/2154. Тъй като за 2021 г. не беше открита годишна квота, е целесъобразно размерът на квотата за 2022 г. да остане същият като този за 2020 г.
 (8)
 Мерките, предвидени в настоящия регламент, са в съответствие със становището на Комитета по хоризонталните въпроси, засягащи търговията с преработени селскостопански продукти, които не са включени в приложение I,
 ПРИЕ НАСТОЯЩИЯ РЕГЛАМЕНТ:
 Член 1
 1. От 1 януари до 31 декември 2022 г. за посочените в приложението стоки с произход от Норвегия се открива безмитната тарифна квота, упомената в същото приложение, при определените в него условия.
 2. По отношение на стоките, посочени в приложението към настоящия регламент, се прилагат правилата за произход, определени в Протокол No 3 към Двустранното споразумение за свободна търговия между Европейската икономическа общност и Кралство Норвегия.
 3. За внесените количества, които надвишават обема на квотата, определен в приложението, се прилага преференциално мито от 0,047 EUR/литър.
 Член 2
 Безмитната тарифна квота, посочена в член 1, параграф 1, се управлява от Комисията в съответствие с членове 49—54 от Регламент за изпълнение (ЕС) 2015/2447 на Комисията (9).
 Член 3
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от 1 януари 2022 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 декември 2021 година.
 За Комисията
 Председател
 Ursula VON DER LEYEN
 (1) ОВ L 150, 20.5.2014 г., стр. 1.
 (2) ОВ L 370, 17.12.2004 г., стр. 70.
 (3) ОВ L 171, 27.6.1973 г., стр. 2.
 (4) ОВ L 1, 3.1.1994 г., стр. 3.
 (5) ОВ L 22, 24.1.2002 г., стр. 34.
 (6) ОВ L 370, 17.12.2004 г., стр. 72.
 (7) Регламент за изпълнение (ЕС) 2019/2154 на Комисията от 16 декември 2019 г. за откриване на тарифна квота за 2020 г. за вноса в Съюза на